《徐州怀古 其三》
清代·金德瑛

闭门寂寞陈无己，文字南丰一瓣香。不向苏门作宾客，况从时相假衣裳。

士生贵富天常吝，志在孤清死不妨。安得斯人式通俗，洪河东下日汤汤。

作者简介：（1701—1762）清浙江仁和人，字汝白，一字慕斋，号桧门。乾隆元年状元，授修撰。充江南、江西考官，督江西、山东、顺天学政。官至左都御史。工诗书，善鉴别金石法帖。有《桧门诗疑》。